ลิเวอร์พูล

ลิเวอร์พูล (Liverpool) เป็นนครและเป็นโบโรมหานครในเทศมณฑลเมอร์ซีย์ไซด์ ภาคตะวันตกเฉียงเหนือของประเทศอังกฤษ ลิเวอร์พูลตั้งอยู่ทางตะวันออกของปากน้ำเมอร์ซีย์ (Mersey Estuary) ลิเวอร์พูลก่อตั้งมาตั้งแต่ ค.ศ. 1207 และได้รับฐานะเป็น “นคร” ในปี ค.ศ. 1880
จากการสำรวจสำมโนประชากรใน ค.ศ. 2006 ลิเวอร์พูลมีประชากรทั้งหมดประมาณ 435,500  คน โดยมีความหนาแน่นเป็นจำนวน 5,001 คนต่อหนึ่งตารางกิโลเมตร เมื่อรวมประชากรในปริมณฑลแล้วก็เป็น 816,216 คน
ในทางประวัติศาสตร์ของมณฑลเดิมลิเวอร์พูลเป็นส่วนหนึ่งของแลงคาสเชอร์ ความรุ่งเรืองของลิเวอร์พูลมาจากการเป็นเมืองท่าสำคัญ ภายในคริสต์ศตวรรษที่ 18 การติดต่อค้าขายกับแคริบเบียน, ไอร์แลนด์ และแผ่นดินใหญ่ยุโรป และความสะดวกในการติดต่อค้าขายกับการค้าทาสข้ามมหาสมุทรแอตแลนติค (Atlantic Slave Trade) ยิ่งทำให้เศรษฐกิจเติบโตมากยิ่งขึ้น ภายในต้นคริสต์ศตวรรษที่ 19 40% ของการค้าขายในโลกต้องผ่านเมืองท่าลิเวอร์พูลซึ่งทำให้ลิเวอร์พูลกลายเป็นเมืองสำคัญที่สุดเมืองหนึ่งของอังกฤษ
ผู้ที่มาจากลิเวอร์พูลมักจะเรียกกันว่า “ลิเวอร์พัดเลียน” (Liverpudlians) หรือ “สเกาส์” (Scouse) ที่มาจากอาหารท้องถิ่นชื่อเดียวกันที่เป็นสตู นอกจากนั้นคำว่า “สเกาส์” ยังใช้เรียกสำเนียงท้องถิ่น การที่เป็นเมืองท่าทำให้ประชากรของลิเวอร์พูลมีความแตกต่างกันทางเชื้อชาติที่มาจากที่ต่างๆ โดยเฉพาะจากไอร์แลนด์
ความเป็นที่นิยมของเดอะบีทเทิลส์และกลุ่มนักร้องอื่นๆ ทำให้ลิเวอร์พูลเป็นที่ดึงดูดนักท่องเที่ยว ในปี ค.ศ. 2007 ลิเวอร์พูลฉลองครบรอบ 800 ปีที่ก่อตั้งมาและในปี ค.ศ. 2008 ลิเวอร์พูลก็ได้รับตำแหน่งเมืองหลวงทางวัฒนธรรมของยุโรปร่วมกับเมืองสตาวังเงร์ในนอร์เวย์
ในปี ค.ศ. 2004 บริเวณหลายบริเวณในตัวเมืองได้รับฐานะเป็นมรดกโลกโดยยูเนสโกที่เรียกว่าเมืองการค้าทางทะเลลิเวอร์พูล (Liverpool Maritime Mercantile City) ที่ประกอบด้วยบริเวณที่แยกกันหกบริเวณในตัวเมืองที่รวมทั้ง เพียร์เฮด (Pier Head) ท่าอัลเบิร์ตและถนนวิลเลียม บราวน์ และสถานที่ที่น่าสนใจของตัวเมืองl

**กีฬา**
ทีมฟุตบอลที่ยิ่งใหญ่และมีชื่อเสียงในเรื่องแชมป์ของเมืองลิเวอร์พูล คือ ลิเวอร์พูล และ เอฟเวอร์ตัน สนามที่ใช้ในการแข่งขันของทีมทั้งสอง คือ แอนฟิลด์ และ กูดิสันพาร์ก ตามลำดับ

**ความสัมพันธ์ระหว่างประเทศ**

**เมืองพี่น้องและเมืองแฝด**
ลิเวอร์พูลได้สถาปนาความสัมพันธ์เมืองแฝดกับ:- USA เบอร์มิงแฮม รัฐแอละแบมา สหรัฐ (ตั้งแต่ ค.ศ.2015)- Germany โคโลญ ประเทศเยอรมนี (ค.ศ. 1952)- Republic of Ireland ดับลิน ประเทศไอร์แลนด์ (ค.ศ. 1997)- China เซี่ยงไฮ้ ประเทศจีน (ค.ศ.1999)- Brazil รีโอเดจาเนโร ประเทศบราซิล (ค.ศ.2003)- Indonesia เมดัน ประเทศอินโดนีเซีย- Malaysia ปีนัง ประเทศมาเลเซีย

**เมืองมิตรภาพ**
ลิเวอร์พูลได้สถาปนาความสัมพันธ์เมืองมิตรภาพอย่างไม่เป็นทางการกับ:- France ฌีว็องชี-แล-ลา-บาเซ ประเทศฝรั่งเศส- Canada แฮลิแฟกซ์ ประเทศแคนาดา- Cuba อาบานา ประเทศคิวบา- Argentina ลาปลาตา ประเทศอาร์เจนตินา- USA เมมฟิส รัฐเทนเนสซี ประเทศสหรัฐอเมริกา- Japan มินามิตาเนะ คาโงชิมะ ประเทศญี่ปุ่น- Italy เนเปิลส์ ประเทศอิตาลี- USA นิวออร์ลีนส์ รัฐลุยเซียนา ประเทศสหรัฐอเมริกา- Ukraine โอเดสซา ประเทศยูเครน- Italy ปอนซักโก ประเทศอิตาลี- Romania รึมนีกูวึลเชอา ประเทศโรมาเนีย- Chile บัลปาราอิโซ ประเทศชิลี

**สถานกงสุล**
สถานกงสุลโพ้นทะเลแห่งแรกของสหรัฐอเมริกาเปิดที่ลิเวอร์พูลใน ค.ศ.1790 และยังคงเปิดดำเนินการมากว่าสองศตวรรษ ในปัจจุบันมีสถานกงสุลตั้งอยู่เป็นจำนวนมาก ซึ่งเป็นสถานกงสุลสำหรับประเทศชิลี เดนมาร์ก ไทย นอร์เวย์ เนเธอร์แลนด์ ฝรั่งเศส ฟินแลนด์ เยอรมนี โรมาเนีย สวีเดน อิตาลี เอสโตเนีย ไอซ์แลนด์ และฮังการี สถานกงสุลของประเทศตูนิเซียและโกตดิวัวร์นั้นตั้งอยู่ในเขตเซฟตันซึ่งอยู่ใกล้เคียง

**อ้างอิง**

**ระเบียงภาพ**
ไฟล์:Liverpool Anglican Cathedral North elevation.jpg|มหาวิหารลิเวอร์พูล 
ไฟล์:Albert dock at night.jpg|ท่าอัลเบิร์ต   
ไฟล์:Royal Liver Building.jpg|ตึกรอยัลลิเวอร์
ไฟล์:St Georges Hall, Liverpool, from the southwest.jpg|ตึกเซนต์จอร์จ
ไฟล์:Church of Our Lady and Saint Nicholas, Liverpool 2.jpg|
ไฟล์:Allerton Cemetery - geograph.org.uk - 40793.jpg|สุสานอัลเลอร์ตัน
ไฟล์:Crowne Plaza Liverpool John Lennon Airport Hotel Airside.jpg|สนามบินจอห์น เล็นนอน
ไฟล์:Port of Liverpool Building 10.jpg|ตึกคูนาร์ด
ไฟล์:Victoria Street, Liverpool.jpg|ถนนวิคตอเรีย
ไฟล์:LambananasOM.jpg|Superlambananas, 2010

**แหล่งข้อมูลอื่น**

หมวดหมู่:นครในสหราชอาณาจักร
หมวดหมู่:เมืองในเทศมณฑลเมอร์ซีย์ไซด์
หมวดหมู่:แหล่งมรดกโลกในสหราชอาณาจักร
หมวดหมู่:เมืองหลวงทางวัฒนธรรมของยุโรป
หมวดหมู่:เมืองมหาวิทยาลัย